আলতা বানু
আলতা বানু অরুণ চৌধুরী পরিচালিত ২০১৮ সালের বাংলাদেশি চলচ্চিত্র যেটিতে প্রধান ভূমিকায় অভিনয় করেছেন জাকিয়া বারী মম, আনিসুর রহমান মিলন ও ফারজানা রিক্তা। ফরিদুর রেজা সাগরের একই নামের গল্পের উপর ভিত্তি করে চলচ্চিত্রটির চিত্রনাট্য লিখেছেন বৃন্দাবন দাস। ২০১৭ সালের জুলাই মাস থেকে মানিকগঞ্জের ঘিওর উপজেলার কালীগঙ্গা নদীর তীরে এবং কুমিল্লার গোমতী নদীর তীরে আলতা বানু র চিত্রগ্রহণ অনুষ্ঠিত হয়েছিল। এটি ২০১৮ সালের ২০ এপ্রিল বাংলাদেশের পাঁচটি প্রেক্ষাগৃহে মুক্তি পেয়েছিল।